Gabriela Ivana Vlková

Gabriela Ivana Vlková (* 1964, ) je česká biblistka a rehoľníčka, členka Českej kongregácie sestier dominikánok. V rokoch 20062014 bola dekankou Cyrilometodskej teologickej fakulty Univerzity Palackého ako prvá žena na čele teologickej fakulty v histórii Česka.

Životopis 
Pochádza z Nového Města nad Metují. Vyštudovala Matematicko-fyzikálnu fakultu Karlovej univerzity v Prahe (štúdium ukončila v roku 1987). V rovnakom roku sa tajne stala dominikánkou. Potom učila matematiku a fyziku na ZŠ Suchdol v Prahe. Po Nežnej revolúcii vyštudovala teológiu na Cyrilometodskej teologickej fakulty Univerzity Palackého v Olomouci (štúdium dokončené 1992; študovala, ale tajne už tri roky pred revolúciou), potom učila matematiku, fyziku a základy kresťanstva na dievčenskej katolíckej škole v Bojkoviciach (19921994).

Dekanka 
Dňa 19. apríla 2006 bola dovtedajšia prodekanka pre študijné a pedagogické záležitosti zvolená za dekanku CMTF UP v Olomouci. Pôvodne sa očakávalo, že jej vymenovanie prebehne bez ťažkostí, lebo súhlas vyjadril aj Veľký kancelár fakulty, olomoucký arcibiskup a moravský metropolita Jan Graubner, jej voľba však bola v máji vetovaná Kongregáciou pre katolícku výchovu v Ríme s odôvodnením, že nemá dostatočne dlhú prax a odbornú a publikačnú činnosť. Kongregácia má trochu iné predstavy o roli a kvalifikácii dekana než súčasný český právny poriadok a obvykle do funkcie dekana nemenuje uchádzača bez dosiahnutia aspoň docentúry (minimálne habilitáciu české zákony vyžadovali až do roku 2004), v jej prípade navyše došlo k omylu, keďže Kongregácii nebol zaslaný zoznam publikácii. Akademický senát fakulty podal proti rozhodnutiu Kongregácie odvolanie, ktoré podporil aj arcibiskup Graubner. Kongregácia v novom stanovisku z augusta 2006 voľbu akceptovala a do funkcie dekanky bola uvedená 14. septembra 2006.

Dielo 
Okrem kníh je autorkou viacero odborných a popularizačných článkov ako aj kapitol v monografiách a príspevkoch v zborníkoch.

Učebnice a vedecké publikácie
 Cambiare la luce in tenebre e le tenebre in luce. Uno studio tematico dell’alternarsi tra la luce e le tenebre nel libro di Isaia (2004) – dizertačná práca
 Úvod do prorocké a mudroslovné literatury Starého zákona (skriptá; 1. vydanie 2005, 2. prepracované vydanie 2007)
 Pracovní listy ke cvičením z biblické hebrejštiny (so Stanislavom Pacnerom, 2006)

Pre širokú verejnosť
 Slovo Boží a slovo lidské (1. vydanie 2004, 2. upr. vydanie 2007)

Referencie

Externé odkazy 
 Životopis na stránkách Palackého univerzity
 Rozhovor s dekankou Vlkovou o CMTF UP 
 Řád - Gabriela Ivana Vlková  v cykle ČT Cesty víry (odvysielané 2. novembra 2008)

Zdroj 

Českí teológovia
Českí vysokoškolskí pedagógovia
Katolícki teológovia 20. storočia
Katolícki teológovia 21. storočia
Absolventi Matematicko-fyzikálnej fakulty Karlovej univerzity
Absolventi Cyrilometodskej teologickej fakulty Univerzity Palackého v Olomouci
Vyučujúci na Cyrilometodskej teologickej fakulte Univerzity Palackého v Olomouci
Dekani Cyrilometodejskej teologickej fakulty Univerzity Palackého v Olomouci
Dominikánky Českej kongregácie sestier dominikánok